wickkiey/tamil-wikipedia-markdown huggingface dataset:
# வசந்தி ஸ்டான்லி


**வசந்தி ஸ்டான்லி** (Vasanthi Stanley, 8 மே 1962 – 27 ஏப்ரல் 2019) என்பவர் தமிழகத்தைச் சேர்ந்த ஒரு அரசியல்வாதி, எழுத்தாளர், பத்திரிக்கையாளர் ஆவார். இவர் திராவிட முன்னேற்ற கழகத்தின் சார்பில் இந்திய நாடாளுமன்றத்தின் மேல் சபையான மாநிலங்களவை உறுப்பினராக 2008 முதல் 2014வரை பணியாற்றினார். இவர் உடல் நலக்குறைவின் காரணமாக தன் 56ஆவது வயதில் 2019 ஏப்ரல் 27 அன்று சென்னையில் உள்ள மருத்துவமனையில் காலமானார்.  

## வெளி இணைப்புகள்
- Profile on Rajya Sabha website
# என். ஆர். கோவிந்தராஜர்

**என். ஆர். கோவிந்தராஜர்** என்பவர் ஒரு தமிழக அரசியல்வாதி ஆவார். இவர் அனைத்து இந்திய அண்ணா திராவிட முன்னேற்றக் கழகத்தைச் சேர்ந்தவர். மேலும் இந்திய நாடாளுமன்ற முன்னாள் உறுப்பினர் ஆவார். இவர் இந்திய நாடாளுமன்றத்தில் மாநிலங்களவை உறுப்பினராக தமிழகத்தில் இருந்து தேர்ந்தெடுக்கப்பட்டவர் ஆவார். இவர் இந்தியப் பொதுத் தேர்தல், 2004 இல் கோபிச்செட்டிப்பாளையம் மக்களவைத் தொகுதி போட்டியிட்டு ஈ. வி. கே. எஸ். இளங்கோவனிடம் தோற்றாா்.  

## வெளி இணைப்புகள்
- Profile on Rajya Sabha website
# பூந்தி


**பூந்தி** (இராசசுத்தானியம்: बूंदी)) ஒரு ராஜஸ்தானி சிற்றுண்டி உணவு .இது கடலை மாவை வறுத்து இனிப்புடன் சேர்த்து செய்வது.  மிகவும் இனிப்பு சேர்த்து இருப்பதால், ஒரு வாரம்  மட்டுமே சேமிக்க முடியும், அல்லது உணவு  பாதுகாத்தல் காரணமாக வறண்ட பகுதிகளான  ராஜஸ்தானில், பூந்தி லட்டு விரும்பப்படுகிறது *காரா *அல்லது டிக்கா என்றும் அழைக்கப்படுகிறது.  

பூந்தி லட்டு  செய்ய, வறுத்த பூந்தியை  சர்க்கரை பாகில் முழ்கசெய்ய வேண்டும்.  

## காரப் பூந்தி
டிக்கா அல்லது காரபூந்தி செய்ய இடித்த மாவுடன் மசாலா மற்றும் உப்பு சேர்த்து வறுக்க வேண்டும். நொறுக்கப்பட்ட கறிவேப்பிலையை சேர்க்க வேண்டும். காராபூந்தியை தனியாகவோ அல்லது இந்திய-கலவை(மிக்சர்) சேர்த்து சாப்பிடலாம்.  

## தயிர் பூந்தி
பாக்கிஸ்தான் மற்றும் வட இந்தியாவில் தயிர் பூந்தி பிரபலமாக பயன்படுத்தப்படும்   ஒன்று  பொதுவாக உள்ளது தயிர் (வெற்று தயிர்), பூந்தி ( நீரில் நனைத்து  மென்மையானதாக  மாற்ற வேண்டும்), பின்னர்  பதப்படுத்தப்பட்ட உப்பு, மிளகாய், மற்றும் பிற மசாலா சேர்த்து செய்யவேண்டும். புலாவ் அல்லது வேறு எந்த உணவுக்கும் இதை பக்க உணவாக சேர்த்து  சாப்பபிடலாம்.
# சப்பான் தற்பாதுகாப்புப் படைகள்

சப்பானிய தற்பாதுகாப்புப் படைகள்(JSDF) என்பவை JSF,JDF, போன்றவற்றைக் குறிக்கும்.இந்த ஒருங்கிணைந்த ராணுவப்படைகள் சப்பான் அரசால் நிறுவப்பட்டது ஆகும்.இப்படைகள் 1954 ம் ஆண்டு ஏற்படுத்தப்பட்டது.இதனை சப்பானிய பாதுகாப்பு அமைச்சகத்தின் கட்டுப்பாட்டின் கீழ் இயங்கிவருகிறது., சமீப காலங்களாக  சப்பானியப் படைகள்  சர்வதேச அமைதிப்படை, ஐக்கிய நாடுகளின்  அமைதிப்படையுடன் இணைந்து அமைதியை நிலைநாட்டும் பணிகளில் ஈடுபட்டு வருகின்றன.இவைகளுக்கு அச்சுறுத்தலாக விளங்குவது வடகொரிய எல்லைப்பகுதியே ஆகும்.2010 டிசம்பரில் சப்பானிய ராணுவத்தின் புதிய ராணுவக்கொள்கைகள் அறிவிக்கப்பட்டன.சென்காகு தீவு தொடர்பாக உள்ள பிரச்சினை காரணமாக ரசியா மற்றும் சீனாவுடன் பனிப்போரில் இருந்து விலகிநிற்றல் என்னும் நிலையை எடுத்துள்ளது
# இலைவடு


**இலைவடு** ( leaf scar ) என்பது தாவர தண்டிலிருந்து இலை உதிர்ந்த பின் அவ்விடத்தில் ஏற்படும் அடையாளம் ஆகும். தண்டின் மீது இலைக்காம்பின் அமைவிடத்தை இது காட்டுகிறது. குறிப்பாக கிளையின் கணுக்குருத்துகளில் (axillary buds) இது காணப்படும்.  

## தோற்றம்
இலையுதிர் தாவரங்களில் வளர்ச்சிக்கு உகந்த பருவகாலத்தின் இறுதியில் இலை வடுக்கள் தோன்றுகின்றன. இந்த காலத்தில் தன்டிற்கும் இலைக்காம்பிற்கும் இடையே பிரிக்கும் திசு (abscission layer) தோன்றுகிறது. இத்திசு தன்டிற்கும் இலைக்கும் இடையே உள்ள இணைப்பைத் துண்டித்து இலையை உதிரச்செய்கிறது. இலை உதிர்ந்தபின் அவ்விடத்தில் ஒரு வடுவை தோற்றுவிக்கிறது.  

## கற்றைவடு
கற்றை வடுக்கள் வட்ட வடிவில் அமைந்திருக்கும். இவை இலை வடுவின் உட்பகுதியில் காணப்படும். தண்டையும் இலையையும் இணைக்கும் கடத்து திசுக்களின் அமைவிடத்தின் அடையாளமே கற்றை வடுக்கள் ஆகும். கற்றை வடுக்களின் எண்ணிக்கை தாவரங்களை அடையாளம் காண்பதில் முக்கியப் பங்கு வகிக்கிறது.
# மேற்கு வங்க ஆறுகளின் பட்டியல்



, அசன்சோல்.]]  

**மேற்கு வங்க மாநில ஆறுகளின் பட்டியல்** (*List of rivers of West Bengal*) என்பது கிழக்கு இந்தியாவில் உள்ள மேற்கு வங்கத்தின் முக்கிய ஆறுகள் பற்றியதாகும். மேற்கு வங்காளத்தின் பெரும்பாலான ஆறுகள் வடக்கே இமயமலையிலிருந்து அல்லது மேற்கில் சோட்டா நாக்பூர் பீடபூமியிலிருந்து உருவாகின்றன. இவைகள் மாநிலத்தின் மீது தெற்கு அல்லது தென்கிழக்கில் பாய்கின்றன. மேற்கு சமவெளிகளில் உள்ள ஆறுகள் காரணமாக, பருவமழை தவிர, ஆண்டின் வேறு எந்த நேரத்திலும், குறிப்பாக பங்குனி-சித்திரையின் இலையுதிர்காலத்தில், தண்ணீர் மிகவும் அரிதாகவோ அல்லது வெறுமையாகவோ இருக்கும்.  

## பட்டியல்
இந்தியாவின் மேற்கு வங்க மாநிலத்தின் முக்கிய ஆறுகள் பின்வருமாறு:  

- ஆதி கங்கை
- அஜய் ஆறு
- அஞ்சனா ஆறு
- அத்ராய் ஆறு
- பக்ரேசுவர் நதி
- பாலாசோன் ஆறு
- பாலேசுவர் ஆறு
- பான்சுலோய் ஆறு
- பராக்கர் ஆறு
- ஊக்லி ஆறு
- பங்கா ஆறு
- பியூலா ஆறு
- பைரவ் ஆறு
- பித்யாதாரி ஆறு
- பிராமணி ஆறு
- பிரம்மபுத்திரா ஆறு
- காஞ்சன் ஆறு மகாராஜா படித்துறை
- சோய்தா ஆறு
- சுர்ணி ஆறு
- தாமோதர் நதி
- தர்லா ஆறு
- துத் குமாராஅறு
- துவாரகேசுவர் ஆறு
- துவாரகா ஆறு
- காந்தேசுவரி ஆறு
- கங்கை ஆறு
- கர்காரியா ஆறு
- கியா ஆறு
- கோசபா ஆறு
- கால்தி ஆறு
- அரியபங்கா ஆறு
- கிங்லோ ஆறு
- இச்மதி ஆறு
- சலங்கி ஆறு
- சலதகா ஆறு
- யமுனா ஆறு
- கலிந்தி ஆறு
- கங்சபாதி ஆறு
- கல்ஜானி ஆறு
- கபலேசுவரி ஆறு
- கரட்டோய ஆறு
- கேலகை ஆறு
- கேதா ஆறு
- காரி ஆறு
- காங் கோலா
- கோபை ஆறு
- கோசை ஆறு
- குலிக் ஆறு-ராய்கங்
- குனார் ஆறு
- குந்தி ஆறு
- மகாநந்தா ஆறு
- மத்லா ஆறு
- மாதபங்க ஆறு
- மயூராக்சி ஆறு
- மேச்சி ஆறு
- முண்டேசுவரி ஆறு
- முரி கர்கா ஆறு
- பியாலி ஆறு
- புணர்பா ஆறு
- ராய்டாக் ஆறு
- ராய்மங்கல் நதி
- ரங்கீத் ஆறு
- ரசூல்பூர் ஆறு
- ரூபநாரயண் ஆறு
- சாலி ஆறு
- சங்கோசு ஆறு
- சப்தமுகி ஆறு
- சரசுவதி
- சில் தோர்சா ஆறு
- சிலபாத்தி ஆறு
- சிங்கிமாரி ஆறு
- சுவர்ணரேகா ஆறு
- தலமா ஆறு
- தாங்கன் ஆறு
- தீஸ்தா ஆறு
- தாக்குரான் ஆறு
- தோசுதா ஆறு

## சுந்தரவனக் காடுகளிலுள்ள ஆறுகள்

- பியாலி ஆறு
- முரிகொங்கா ஆறு
- தாக்குரான் ஆறு
- மத்லா ஆறு
- கோசபா ஆறு
- அரிவ்னகா ஆறு
- சப்தமுகி ஆறு
- சமீரா ஆறு
- ராய்மங்கல் நதி
- பித்யாதாரி ஆறு
- கல்நாகினி ஆறு
# தேவ்ஜி படேல்



**தேவ்ஜி எம். படேல்** இந்தியாவின் நாடாளுமன்றத்தின் கீழவையான மக்களவையின் உறுப்பினராவார். இவர் இராஜஸ்தானில் பாரதிய ஜனதா கட்சியின் வேட்பாளராக 2009 ஆம் ஆண்டில் ஜலோர் (மக்களவைத் தொகுதியில் இருந்து) தேர்ந்தெடுக்கப்பட்டார். 2014 மற்றும் 2019 பொதுத் தேர்தல்களிலும் இவர் தேர்தலில் வெற்றி பெற்றார். இவர் ஒரு விவசாயி தந்தைக்கு சஞ்சோருக்கு அருகில் உள்ள ஜஜுசன் என்ற கிராமத்தில் பிறந்தார். இவர் *டிவைன் டியூப்ஸ் பிரைவேட் லிமிடெட்* என்ற பெயரில் மும்பையில் ஒரு எஃகு வர்த்தக வியாபாரத்தை நிறுவினார். இந்தப் பெயரையே தனது பள்ளி மற்றும் பிற தொழில் நிறுவனங்களுக்கும் சூட்டினார்.  

## நாடாளுமன்ற உறுப்பினர்
இவர் நிலக்கரி மற்றும் எஃகு மீதான நிலைக்குழு உறுப்பினராக உள்ளார். இவர் 16 வது மக்களவையில் 7 தனிநபர் மசோதாக்களை அறிமுகப்படுத்தினார்.  

## ஆதாரங்கள்
# சி. கோபாலகிருஷ்ணன்


**சி. கோபாலகிருஷ்ணன்** (*C. Gopalakrishnan*; 17 பெப்ரவரி, 1962-4 சூலை 2024) இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். அனைத்திந்திய அண்ணா திராவிட முன்னேற்ற கழகம் வேட்பாளராக நீலகிரி மக்களவைத் தொகுதியிலிருந்து 2014ஆம் ஆண்டு நடைபெற்ற இந்தியப் பொதுத் தேர்தல் மூலம் மக்களவைக்கு தேர்ந்தெடுக்கப்பட்டார்.  

கோபாலகிருஷ்ணன் குன்னூர் நகராட்சி தலைவராக 2011ஆம் ஆண்டு பணியாற்றினார்.  

## ஆதராங்கள்
# உலோங்காய் ஆறு



**உலோங்காய் நதி** *(Longai River)* இந்தியாவிற்கும் வங்க தேசத்திற்கும் இடையே ஓடும் ஒரு நதியாகும். இந்த நதி இந்திய மாநிலமான திரிபுராவில் உள்ள ஜம்புய் மலைகளில் தோன்றி கரீம்கஞ் மாவட்டத்தின் வழியாக மிசோரம் மாநிலத்தில் சிறிது தூரம் பாய்ந்து அசாம் மாநிலத்தில் நுழைகிறது. பின்னர் வங்க தேசத்தில் நுழைந்து அக்காலுக்கி அவுர் என்ற நதியில் கலக்கிறது.
# வா. சத்தியபாமா


**வா. சத்தியபாமா** (பிறப்பு: 22 மார்ச், 1972) ஓர் இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். இவர் 2014 ஆம் ஆண்டு நடந்த நாடாளுமன்றத் தேர்தலில், அண்ணா திராவிட முன்னேற்ற கழக வேட்பாளராக திருப்பூர் தொகுதியில் இருந்து, இந்திய நாடாளுமன்றத்திற்குத் தேர்ந்தெடுக்கப்பட்டார்.
# சி. ராமசாமி


**சி. ராமசாமி முதலியாா்** (1905 - ஜூலை 9, 1997), **சி. ராமஸ்வாமி** என்றும் அறியப்பட்டவர், கும்பகோணத்தைச் சேர்ந்த இந்திய தொழிலதிபர், அரசியல்வாதி மற்றும் மக்களவை உறுப்பினர் ஆவார்.  

## தனிப்பட்ட வாழ்க்கை மற்றும் கல்வி
சி. ராமசாமி முதலியாா் ஒரு தொழிலதிபர், சமூக செயற்பாட்டாளர் மற்றும் அரசியல்வாதி ஆவார். இவர் கும்பகோணம் அரசு கல்லூரியில் படித்தார் மற்றும் சென்னை சட்டக் கல்லூரியில் பட்டம் பெற்றார்....  

## அரசியல்
1939 முதல் 1947 வரை கும்பகோணம் நகராட்சி மன்றத் துணைத் தலைவராக ராமசாமி பணியாற்றினார். 1951 இல் கும்பகோணத்தில் இருந்து இந்திய தேசிய காங்கிரஸின் வேட்பாளராக முதல் நாடாளுமன்றத் தேர்தலில் போட்டியிட்டு 1951 முதல் 1957 வரை நாடாளுமன்ற உறுப்பினராக பணியாற்றினார்.  

- Obituary of C. Ramaswamy Mudaliar
# ஆர். கே. பாரதி மோகன்


**ஆர். கே. பாரதி மோகன்** (*R. K. Bharathi Mohan*, பிறப்பு: சூன் 12, 1967) ஓர் இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். 2014ஆம் ஆண்டு நடைபெற்ற நாடாளுமன்றத் தேர்தலில் அனைத்திந்திய அண்ணா திராவிட முன்னேற்ற கழக வேட்பாளராக மயிலாடுதுறை மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார்.  

தமிழ்நாடு சட்டமன்ற உறுப்பினராக 2006ஆம் ஆண்டில் திருவிடைமருதூர் சட்டமன்றத் தொகுதியிலிருந்து தேர்ந்தெடுக்கப்பட்டார்.  

## ஆதாரங்கள்
# சீசரா

**சீசரா** (*Sisera*) கேனியனான யாபீன் என்னும் ஆதேசோரின் அரசனுடைய இராணுவத்தின் சேனாதிபதி. எபிரேய வேதாகமத்தின் நியாயாதிபதிகள் நூலின் 4ஆம் மற்றும் 5ஆம் அதிகாரத்தில் இவரைப் பற்றி குறிப்பிடப்பட்டுள்ளது. பாரக் மற்றும் தெபொராளின் கட்டளையின் கீழ் செபுலோன் மற்றும் நப்தலி ஆகிய இஸ்ரவேல் கோத்திரங்களின் படைகளால் தோற்கடிக்கப்பட்ட பிறகு, யாவேல் /யாகேல் சிசேராவைக் கொன்றாள்.  

=
# சி. மகேந்திரன்


**சி. மகேந்திரன்** (*C. Mahendran*)(பிறப்பு: மே 4, 1972) ஓர் இந்திய அரசியல்வாதியும், தற்போது மடத்துக்குளம் சட்டமன்ற தொகுதியிலிருந்து தேர்ந்தெடுக்கப்பட்ட அஇஅதிமுக சட்ட மன்ற உறுப்பினர் ஆவார். இவர் பொள்ளாச்சி தொகுதியில் இருந்து, அனைத்திந்திய அண்ணா திராவிட முன்னேற்றக் கழக வேட்பாளராக, 2014 தேர்தலில் இந்திய நாடாளுமன்றத்திற்குத் தேர்ந்தெடுக்கப்பட்டார்.  

இவர் திருப்பூர் மாவட்டத்தில் உள்ள மூங்கில்தொழுவு பஞ்சாயத்துக்கான பஞ்சாயத்துத் தலைவராகவும் இருந்துள்ளார்.  

இவர் கோயம்புத்தூர், பூ. சா. கோ. கலை அறிவியல் கல்லூரியில் முதுகலை பொருளாதாரத்தில் பட்டம் பெற்றுள்ளார். இவர் வேளாண் தொழிலில் ஈடுபட்டுவருகின்றார்.
# அடர் வனம்


**அடர் வனம்** என்பது அடர்த்தியாக வளர்ந்த பசுமையான மரங்களைக் கொண்டுள்ள காடு அல்லது வனம் ஆகும். கடந்த சில நூற்றாண்டுகளாக *ஜங்கிள்* (*jungle*) என்ற ஆங்கிலப் பதத்தின் பயன்பாடு மிகவும் வேறுபட்டுள்ளது. மேற்கத்திய இலக்கியங்களில் இந்த அடர் வனத்திற்குரிய ஆங்கிலப் பதமான “*ஜங்கிள்” (jungle)*  நாகரிகத்தின் கட்டுப்பாடில்லாத குறைந்த நாகரீக வளர்ச்சியடைந்த வெளிகளை குறிக்கப் பயன்பட்டது.  

## சொற்பிறப்பியல்
*ஜங்கிள்* என்ற சொல்லானது சமஸ்கிருத வார்த்தை *ஜங்களா*  என்பதிலிருந்து தோன்றியதாகும். இதன் பொருள் விளைவிக்கப்படாத நிலம் என்பதாகும். இருந்த போதிலும் வறண்ட நிலப்பகுதியைக் குறிப்பதற்கும் இச்சொல் பயன்பட்டிருக்கிறது. ஆங்கிலோ - இந்தியர் ஒருவர் இச்சொல்லுக்கான உட்பொருளாக "சிக்கலான புதர்" எனக் கூறுகிறார்.  இந்தி மொழியில் உள்ள  இதை ஒத்த  சொல் காடுகளைக் குறிப்பதாக வேறு சிலரும் முன் வைக்கின்றனர்.. இந்தச் சொல் பரவலாக இந்தியத் துணைக்கண்<nowiki/>டத்தின் பல மொழிகளிலும் பயன்படுத்தப்படுகிறது.
# மான்குர்த் சிவாஜி நகர் (சட்டமன்றத் தொகுதி)



**மான்குர்த் சிவாஜி நகர்** (Mankhurd Shivaji Nagar Assembly constituency), மராத்தியம்: मानखुर्द शिवाजी नगर विधानसभा मतदारसंघ) என்பது மேற்கு இந்தியாவில் மகாராஷ்டிர மாநிலத்திலுள்ள 288 சட்டமன்றத் தொகுதிகளில் ஒன்றாகும்.  
## கண்ணோட்டம்
மன்குர்த் சிவாஜி நகர் (மகாராஷ்டிர சட்டமன்றத் தொகுதி)  மும்பை புறநகர் மாவட்ட<nowiki/>த்திலுள்ள 26 தொகுதிகளில் ஒன்றாகும்.  

## சட்டப் பேரவை உறுப்பினர்கள்

| தேர்தல் | உறுப்பினர் | கட்சி |
| --- | --- | --- |
| மகாராட்டிர சட்டமன்றத் தேர்தல், 2009 | அபு ஆஸ்மி | சமாஜ்வாதி கட்சி |
| மகாராட்டிர சட்டமன்றத் தேர்தல், 2014 |  |  |
| மகாராட்டிர சட்டமன்றத் தேர்தல், 2019 |  |  |
# அபு ஆஸ்மி



**அபு அசிம் ஆஸ்மி** (மராத்தியம்<span id="cxmwCQ" tabindex="0">: </span><span lang="mr" id="cxmwCQ" tabindex="0">अबु आसिम आजमी</span>) (பிறப்பு: ஆகத்து 8  1955), இந்தியாவின் உத்தரப் பிரதேசம் ஆசம்கர் மாவட்டம் மஞ்சிர் பட்டி என்ற இடத்தில் பிறந்த இவர், சமாஜ்வாதி கட்சியின் மகாராட்டிர மாநிலக் கிளையின் தலைவராக உள்ளார்.  

இவர், மும்பை புறநகர் மாவட்டத்தில் உள்ள மன்குர்த் சிவாஜி நகர் (மகாராஷ்டிர சட்டமன்ற) தொகுதியிலிருந்து 12-வது மகாராட்டிர சட்டப் பேரவைக்குத் தேர்ந்தெடுக்கப்பட்டுள்ளார்.  

## அரசியல் வாழ்க்கை
1995 இல், இவரது தலைமையில், சமாஜ்வாதி கட்சி மகாராட்டிர மாநில சட்டமன்றத்தில் இரண்டு இடங்களை வென்றது.  

2004 இல், தனது முதல் தேர்தலில், பிவாண்டி தொகுதியில் சிவசேனாவின் யோகேஷ் பாட்டீலிடம் தோற்றார். 2002 முதல் 2008 வரை மாநிலங்களவை உறுப்பினராக இருந்தார்.  

2009 வடமேற்கு மும்பை மக்களவைத் தொகுதிக்கான மக்களவைத் தேர்தலில் குருதாஸ் காமத்திடம் (காங்கிரஸ்) தோல்வியடைந்தார். இருப்பினும், 2009 ஆம் ஆண்டில், அஸ்மி மகாராட்டிர சட்டமன்றத்திற்குத் தேர்ந்தெடுக்கப்பட்டு இரண்டு முறை பதவி வகித்தார்.மன்குர்த்-சிவாஜி நகர் மற்றும் பிவாண்டி (கிழக்கு) இரு இடங்களில் போட்டியிட்டு இரு இடங்களிலும் வெற்றி பெற்றார். அரசியலமைப்புச் சட்டம் காரணமாக மன்குர்த்-சிவாஜி நகரைத் தேர்வு செய்தார்.  

மகாராஷ்டிராவில் ஒரே நேரத்தில் ஒரே நேரத்தில் 2 தொகுதிகளில் வெற்றி பெற்ற ஒரே சட்டமன்ற உறுப்பினர் இவர் ஆவார்.  

2009 முதல் 2024 வரை தனது மன்குர்த் சிவாஜி நகர் தொகுதியில் தொடர்ந்து மூன்று தேர்தல்களில் வெற்றிகளைப் பெற்றுள்ளார்.  

## சர்ச்சை
ஒரு காணொளியில், அஸ்மி: "சொந்த தலைமையை உருவாக்க விரும்பும் ஒரு முஸ்லீம் பாகிஸ்தானுக்குச் செல்ல வேண்டும், இது மதச்சார்பற்ற இந்தியா, இங்கு தலைவர்கள் இந்துக்களாக இருக்கப் போகிறார்கள்" என்று கூறினார்.  

## சட்டமன்ற உறுப்பினர்
| 2009 | அபு ஆஸ்மி | சமாஜ்வாதி கட்சி |  |
| --- | --- | --- | --- |
| 2014 | அபு ஆஸ்மி | சமாஜ்வாதி கட்சி |  |
| 2019 | அபு ஆஸ்மி | சமாஜ்வாதி கட்சி | } |
# மன்பிரீத் சிங் அயாலி



**மன்பிரீத் சிங் அயாலி** (Manpreet Singh Ayali) (பிறப்பு : 6 ஜனவரி 1975) இந்திய அரசியல்வாதியும் பஞ்சாப் மாநிலம், தாகா சட்டமன்றத் தொகுதி உறுப்பினரும் ஆவார். இவர் சிரோன்மனி அகாலி தளம் கட்சியைச் சேர்ந்தவர். இவர் சில்லா பரிசத் தலைவராகவும், அயாலி குர்த் மற்றும் சர்பஞச் கூட்டுறவு சங்கத்தின் தலைவராகவும் இருந்துள்ளார்.  

## ஆரம்ப வாழ்க்கை
மன்பிரீத் சிங் ஒரு விவசாயக் குடும்பத்தைச் சார்ந்தவர். இவர் லூதியானாவில் உள்ள முந்தன் வித்யா மந்திரி பள்ளியில் படித்துள்ளார்.
# இசுடெல்லா செஸ்

**இசுடெல்லா செஸ்** (Dr. Stella Chess 1 மார்ச்சு 1914–14 மார்ச்சு 2007) என்பவர் அமெரிக்கா நாட்டைச் சேர்ந்த குழந்தைகள் மனநோய் மருத்துவ அறிஞர் ஆவார். நியூயார்க்குப் பல்கலைக்கழகத்தில் பேராசிரியராகப் பணி புரிந்தார். இவருடைய கணவர் அலெக்சாந்தர் தாமசுடன் இணைந்து குழந்தைகளின் மன இயல்புகள் குறித்து ஆராய்ச்சி செய்தார்.  

## பிறப்பும் படிப்பும்

நியூயார்க்கு நகரில் ரசியப் பெற்றோர்களுக்குப் பிறந்தார். இவருடைய தந்தை ஒரு வழக்கறிஞர்; தாயார் ஒரு ஆசிரியர்.  
பள்ளி மற்றும் கல்லூரிப் படிப்புக்குப் பிறகு 1935 இல் நியூயார்க்குப் பல்கலைக்கழக்த்தில் சேர்ந்தார். 1939இல் மருத்துவ முதுவர் பட்டம் பெற்றார். மாணவராக இருக்கும்போதே குழந்தைகளின் மனவியல் ஆய்வில் ஈடுபட்டார்.  

## ஆசிரியர் பணி

நியூயார்க்கு மருத்துவக் கல்லுரியில் ஆசிரியர் பணியில் சேர்ந்தார். குழந்தைகள் மனநோயியல் பெண் பேராசிரியர் என்னும் தகுதியை முதன் முதலில் பெற்றவர் இவர். 1966 இல் நியுயார்க்குப் பல்கலைக்கழகத்தில் குழந்தைகள் மனவியல் இணைப் பேராசிரியர் ஆனார். 1970 இல் முழுமையான பேராசிரியர் என்ற பதவியைப் பெற்றார்.  

## ஆய்வுகள்

குழந்தைகளின் குணங்கள் பிறப்புக்கு முன்னேயே உருவாகி அமைகின்றனவா  
என்றும், பெற்றோர்களின் வளர்ப்பின் அடிப்படையில் உண்டாகின்றனவா என்றும் ஆய்ந்தார். பிறவிக் கோளாறுகளான ருபெல்லா, ஆட்டிசம் போன்ற இளம் மகவுகளின் நோய்களைப் பற்றியும் ஆய்வுகள் செய்து நூல் எழுதினார். குழந்தைகளை மூன்று வகைகளாகப் பிரிக்கலாம். பிள்ளைகளை வளர்ப்பின் படிநிலைகளை எளிது, கடினம், கொஞ்சம் கடினம் என்று வகைப்படுத்திக் கண்டறிந்தார்.  

இசுடெல்லா செஸ் புதிதாகப் பிறந்த பலவேறு பின்புலங்களைக் கொண்ட 238 குழந்தைகளை ஆய்வுக்கு எடுத்து, அக்குழந்தைகளின் பெற்றோர்களின் குணநலன்களும் நடத்தைகளும் அக்குழந்தைகளின் வளர்ச்சியை எந்த அளவு பாதிக்கச் செய்கின்றன என்பதை ஆராய்ந்தார். யுவர் சைல்ட் ஈஸ் எ பெர்சன் என்ற ஆங்கில நூலை மற்ற இரண்டு பேருடன் இணைந்து எழுதினார்.  

இசுடெல்லா செஸ் தமது 93 ஆம் அகவையில் நிமோனியா நோயால் பாதிக்கப்பட்டு, காலமானார்.  

## மேற்கோள்
# ஆ. நமச்சிவாயம்


**ஆறுமுகம் நமச்சிவாயம்** (*Arumugam Namassivayam*) என்பவர் ஓர் இந்திய அரசியல்வாதியும், புதுச்சேரி அமைச்சரும் ஆவார். இவர் இந்திய தேசிய காங்கிரசு கட்சியில் அங்கம் வகித்தவர். புதுச்சேரி சட்டமன்ற தேர்தல் 2016இல், நமச்சிவாயத்தை முதல்வர் வேட்பாளராக முன்னிறுத்தி தேர்தலை சந்தித்தது காங்கிரஸ் கட்சி, அப்போது இவர் வில்லியனூர் தொகுதியில் போட்டியிட்டு தேர்ந்தெடுக்கப்பட்டார். ஆனால் நாராயணசாமியை முதல்வராக அறிவித்தது காங்கிரஸ் கட்சி. பின்னர் இவருக்கு பொதுப்பணித்துறை ஒதுக்கப்பட்டது. அத்துடன் உள்ளாட்சி, கலால், வீட்டுவசதி உள்ளிட்ட 15-க்கும் மேற்பட்ட முக்கிய இலாக்காக்களும் வழங்கப்பட்டன.  

சனவரி 25, 2021 அன்று காங்கிரஸ் கட்சியின் அடிப்படை பொறுப்பில், தற்காலிக நீக்கம் செய்யப்படுவதாக புதுச்சேரி காங்கிரஸ் தலைவர் ஏ. வி. சுப்பிரமணியம் அறிவித்ததை தொடர்ந்து, தனது அமைச்சர் மற்றும் சட்டமன்ற உறுப்பினர் பதவியை ராஜினாமா செய்தார். இதனைத் தொடர்ந்து ஜனவர் 28 2021 அன்று புது தில்லியில் உள்ள பாரதிய ஜனதா கட்சி அலுவலகத்தில் இக்கட்சியின் தேசிய பொதுச் செயலாளர் முன்னிலையில் முன்னாள் புதுச்சேரி சட்டமன்ற உறுப்பினர் தீப்பாய்ந்தனுடன் பாரதிய ஜனதா கட்சியில் இணைந்தார்.  

பின்னர் 2021 புதுச்சேரி சட்டமன்றத் தேர்தலில், மண்ணாடிப்பட்டு சட்டமன்றத் தொகுதியிலிருந்து பாஜக சார்பில் போட்டியிட்டு வெற்றிபெற்றார். இதையடுத்து ரங்கசாமியின் நான்காவது அமைச்சரவையில் உள்துறை, மின்சாரம், தொழில்கள் மற்றும் வணிகம், கல்வி (பள்ளிக் கல்வி உயர்கல்வி),  
விளையாட்டு மற்றும் இளைஞர் விவகாரங்கள். முன்னாள் படைவீரர் நலன் துறை அமைச்சராக பொறுப்பேற்றார்.
# எஸ். எல். சக்தர்


**எசு. எல். சக்தர்** (*S. L. Shakdhar*) இந்தியாவின் முதன்மை தேர்தல் ஆணையராகவும், 3, 4,மற்றும் 5 ஆவது மக்களவைகளின் (இந்திய நாடாளுமன்றங்களின் கீழ்நிலை) முன்னாள் பொதுச் செயலாளராகவும் இருந்தார். 1918 ஆம் ஆண்டு சக்தர் பிறந்தார். 1977 ஆம் ஆண்டு முதல் 1982 ஆம் ஆண்டு வரை தலைமை தேர்தல் ஆணையாளராகவும் பணியாற்றியுள்ளார். 2002 ஆம் ஆண்டு எசு. எல். சக்தர் காலமானார்.  

## வாழ்க்கைக் குறிப்பு
சக்தர் சம்மு காசுமீரில் 1918ஆம் ஆண்டு பிறந்தார். அரசியலமைப்பு விவகாரங்கள் மற்றும் பாராளுமன்ற நடவடிக்கைகளில் நிபுணராக இருந்தார். மக்களவையின் திறமையான செயல்பாட்டிற்காக பாராளுமன்ற நடைமுறைகளை ஏற்றுக்கொள்ளுதல் மற்றும் மாற்றங்கள் செய்தல் போன்ற நடவடிக்கைகளில் குறிப்பிடத்தக்க பங்களிப்பை செய்தார். பாராளுமன்ற விவகாரங்களில் இவருக்கு வளமான அறிவும் பரந்த அனுபவமும் இருந்தது. சுபாசு காசியப்புடன் இணைந்து எழுதிய பாராளுமன்றத்தின் நடைமுறை மற்றும் நடைமுறை பற்றிய இவரது கட்டுரை பரவலாக அடையாளப்படுத்தப்படுகிறது.  

## வகித்தப் பதவிகள்
- செயலாளர், மக்களவை, 1964-73
- செயலாளர் - பொது, மக்களவை, 1973-77
- செயலாளர் - பொது, இந்திய நாடாளுமன்றக் குழுவின் செயலாளர்

## மேற்கோள்

- Kashyap, Subhash C. (1989) The Office of the Secretary-General – Monograph Series (New Delhi: Lok Sabha Sectt., pp. (25–26)
# ஆசாத் சிங்

**மாசுடர் ஆசாத் சிங்** (*Master Azad Singh*) இந்தியாவைச் சேர்ந்த ஓர் அரசியல்வாதியாவார். வட தில்லியின் முன்னாள் மேயராகவும், பாரதிய ஜனதா கட்சியின் தலைவராகவும் இருந்தார்.  
1998 ஆம் ஆண்டு முதல் ஆசிரிய அரசியலில் தீவிரமாக பங்கேற்றுள்ளார். தில்லியிலிருந்த அரசாங்க பள்ளி ஆசிரியர்கள் சங்கத்தில் தலைவர் பதவிக்கு போட்டியிட்டார். தனது அண்ணன் சாகிப் சிங் வர்மாவின் வழிகாட்டுதலில், தற்போது ஆசிரிய ஒன்றியத்தில் ஆளும் குழு அமைப்பான லோக்தன்ரிக் அதியாபக் மஞ்ச் என்ற அமைப்பிற்கான அடித்தளத்தை அமைத்தார். தொடர்ந்து 3 முறை முந்திகா கிராமத்திலிருந்து பாஜக கட்சியின் சட்டமன்ற வேட்பாளராக இருந்து வருகிறார். ஆனால் இன்னும் தில்லி சட்டமன்றத்திற்கு இவர் தேர்ந்தெடுக்கப்படவில்லை.
# அனில் ஜா வாட்ஸ்

**அனில் ஜா வாட்ஸ்** என்பவர் பாரதிய ஜனதா கட்சியைச் சேர்ந்த ஒரு தலைவரும் தில்லியின் சட்டமன்றத்தின் முன்னாள் உறுப்பினருமாவார். 1974 ஆம் ஆண்டு பீகாரின் மதுபாணி மாவட்டத்தில் பிறந்தவரான அவர், தில்லி பல்கலைக்கழகத்தின் சத்யவதி கல்லூரியில் பட்டப்படிப்பு மற்றும் உயர் பட்டம் பெற்றார். அவர் 1997-98 க்கான தில்லி பல்கலைக்கழக மாணவர் சங்கத்தின் (DUSU) தலைவராக தேர்ந்தெடுக்கப்பட்டார். கிரிரி தொகுதியில் இருந்து 2013 ல் டெல்லி சட்டசபைக்கு அவர் தேர்ந்தெடுக்கப்பட்டார்.
# சுபாஷ் சச்தேவா

**சுபாஷ் சச்தேவா** (*Subhash Sachdeva*) என்பவர் ஓர் இந்திய அரசியல்வாதி ஆவார். பாரதிய ஜனதா கட்சியைச் சார்ந்த இவர் ஓர் அரசியல் தலைவரும், தில்லியின் முன்னாள் சட்டமன்ற உறுப்பினரும் ஆவார். 2004 ஆம் ஆண்டு நடைபெற்ற தேர்தலில் முதல் முறையாக மோதி நகர் தொகுதியிலிருந்து இவர் தேர்ந்தெடுக்கப்பட்டார். பின்னர் 2008 மற்றும் 2013 ஆம் ஆண்டுகளில் நடைபெற்ற தேர்தல்களிலும் போட்டியிட்டு மீண்டும் தேர்ந்தெடுக்கப்பட்டார்
# ராஜேஷ் கல்லோட்

**ராஜேஷ் கல்லோட்** (*Rajesh Gahlot*) என்பவர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் பாரதிய ஜனதா கட்சி<nowiki/>யின் தலைவராகவும், தில்லியின் சட்டமன்ற  உறுப்பினராக மட்டியாலா சட்டமன்றத் தொகுதியிலிருந்து 2013ஆம் ஆண்டு தேர்ந்தெடுக்கப்பட்டார்.  

## தேர்தல் செயல்பாடு
### 2013
<section begin="Assembly Election 2013"/>  

<section end="Assembly Election 2013"/>
# சத் பிரகாஷ் ராணா

**சத் பிரகாஷ் ராணா** (*Sat Prakash Rana*) (பிறப்பு 21 மார்ச் 1965) ஒரு இந்திய அரசியல்வாதியும், பாரதிய ஜனதா கட்சியின் தலைவரும், பிஜ்வாசன் சட்டமன்றத் தொகுதியிலிருந்து தில்லி சட்டமன்றத்திற்குத் தேர்தெடுக்கப்பட்ட முன்னாள் உறுப்பினரும் ஆவார். இவர் தனது தொகுதியில் புதிய சாலைகள், நெடுஞ்சாலைகள், பூங்காக்கள் மற்றும் சுற்றுச்சூழலை செழுமைப்படுத்துதல் மற்றும் பெரிய அளவில் மரங்களை நடுதல் (மற்றும் பாதுகாப்பு) ஆகியவற்றில் பங்கேற்பதன் மூலம் விரிவாக பணியாற்றினார். இவர் 3 முறை பிஜ்வாசன் தொகுதியில் சட்டமன்ற பணியாற்றியுள்ளார்.
# கரண் சிங் தன்வர்

**கரண் சிங் தன்வர்** (*Karan Singh Tanwar*) இந்தியாவிலுள்ள பாரதிய ஜனதா கட்சியின் தலைவராவார். தில்லி பல்கலைக்கழகத்தின் மோதிலால் நேரு கல்லூரியில் கணிதத்தில் பட்டப்படிப்பை முடித்த தன்வர் ஒரு தொழிலதிபராக உயர்ந்தார்.  

தில்லியின் சட்டமன்ற உறுப்பினராகவும் இருந்துள்ளார். 1975-77ல் ஆம் ஆண்டு காலத்தில் அவசரநிலை பிரகடனம் செய்யப்பட்டு குடியரசுத் தலைவரின் ஆட்சி நடந்தபோது கரண் சிங் தன்வர் 19 மாதங்கள் சிறையில் அடைக்கப்பட்டார். வடக்கு தில்லி நகராட்சி ஆணையத்தின் துணைப் பொறுப்பு அதிகாரியாகவும் இவர் இருந்தார்.  

கரண் சிங் தன்வர் தில்லி இராணுவமுகாம் தொகுதியில் போட்டியிட்டு தில்லி சட்டமன்ற உறுப்பினராக 1933-1938, 2003-2008, 2008-2013 ஆண்டுகள் காலத்தில் மூன்று முறை பிரதிநிதித்துவப்படுத்தினார். 2013 மற்றும் 2015 ஆம் ஆண்டுகளில் நடைபெற்ற தேர்தலில் அம் ஆத்மி கட்சி வேட்பாளரான சுரேந்தர் சிங்கிடம் தோற்றுப் போனார்.
# இடம்பெயர் திறன்

**இடம்பெயர் திறன்** *(Migratory aptitude)* என்பது ஓர் இடம்பெயர் தொகுதி மறுசீரமைப்பு வினைகளில் இடம்பெயரும் திறனைக் குறிக்கிறது. இத்திறன் அதிக நிலைப்புத்திறன் கொண்ட நேர்மின் கார்பன் அயனியைக் கொடுக்கும் விடுபடும் தொகுதியால் பாதிக்கப்படுகிறது. இடம்பெயரும் குழுவின் எலக்ட்ரான் அடர்த்தி இதில் முக்கியப்பங்கு வகிக்கிறது. அதாவது ஐதரைடு > பீனைல் = மூவிணைய-ஆல்க்கைல் > ஈரிணைய – ஆல்க்கைல் > முதல் நிலை ஆல்க்கைல் > மெத்தில் என்ற போக்கில் எலக்ட்ரான் அடர்த்தி மாறுபடுகிறது.  

எதிர்மின் கார்பன் அயனியின் நிலைப்புத்தன்மைக்குப் பதிலாக நேர்மின் கார்பன் அயனியின் அதிகரிக்கும் நிலைப்புத்தன்மையின் அடிப்படையை இடம்பெயரும் குழுக்கள் பின்பற்றுகின்றன.
# நுபூர் ஷர்மா



**நுபூர் சர்மா** (*Nupur Sharma*, பிறப்பு: 23 ஏப்ரல் 1985) ஒரு இந்திய அரசியல்வாதி ஆவார். இவர் தில்லி பல்கலைக்கழகத்தின் மாணவ சங்கத்தின் முன்னாள் தலைவராவார் (2008-09). 2006 ஆம் ஆண்டில் தில்லி பல்கலைக்கழக இந்துக் கல்லூரியில் பொருளாதாரத்தில் பட்டம் பெற்றார். 2010 ஆம் ஆண்டில் தில்லி பல்கலைக்கழகத்தின் சட்டப்பிரிவு பட்டப்படிப்பில் (LL.B.) தேர்ச்சி பெற்றார். சர்மா லண்டன் பொருளாதாரக் கல்லூரியிலிருந்து LL.M பட்டம் பெற்றார்.  

சர்மா தற்போது வழக்கறிஞராகவும் பாரதிய ஜனதா கட்சியின் அதிகாரப்பூர்வ செய்தித் தொடர்பாளராகவும் இருக்கிறார். இவர் தில்லி மக்களவைத் தேர்தலில் பாரதிய ஜனதா கட்சியின் சார்பாக புது தில்லி தொகுதியில் போட்டியிட்டார்.
# மணிந்தர் சிங் திர்


**மணிந்தர் சிங் திர்** (*Mahinder Singh Dhir*) இந்தியாவைச் சேர்ந்த ஓர் அரசியல்வாதியாவார். பாரதிய சனதா கட்சியிலும் ஆம் ஆத்மி அரசியல் கட்சியிலும் இவர் உறுப்பினராக இருந்தார். 1952 ஆம் ஆண்டு ஏப்ரல் மாதம் 20 ஆம் தேதியன்று பிறந்தார்.  

2013 ஆம் ஆண்டு திசம்பர் மற்றும் பிப்ரவரி 2014 ஆம் ஆண்டு பிப்ரவரி மாதங்களுக்கு இடையில் மனிந்தர் சிங் திர் தில்லி சட்டமன்றத்தின் சபாநாயகராக இருந்தார். ஆம் ஆத்மி கட்சி சார்பாக சங்கபுரா தொகுதியில் போட்டியிட்டு சட்டமன்றத்திற்கு தேர்ந்தெடுக்கப்பட்டார்.  

நவம்பர் 2014 ஆம் ஆண்டு நவம்பர் மாதத்தில் மணிந்தர் ஆம் ஆத்மியில் இருந்து விலகி பாரதிய சனதா கட்சியில் சேர்ந்தார். 2015 பிப்ரவரியில் 20450 வாக்குகள் வித்தியாசத்தில் ஆம் ஆத்மி கட்சியின் வேட்பாளரான பிரவீன் குமாரிடம் தோல்வியுற்றார். 2018 ஆம் ஆண்டு செப்டம்பர் மாதம் 17 ஆம் தேதியன்று இவர் காலமானார்.
# பவன் குமார் சர்மா



**பவன் குமார் சர்மா** (*Pawan Kumar Sharma*) இந்தியாவைச் சேர்ந்த ஓர் அரசியல்வாதியாவார். தில்லியின் ஆறாவது சட்டமன்ற உறுப்பினராகவும் இருந்தார்.  
## ஆரம்ப காலம்
இசார் மாவட்டத்தில் பிறந்த இவர் பன்னிரண்டாம் வகுப்பு வரை படித்தார்.  
## அரசியல் வாழ்க்கை
ஆம் ஆத்மி கட்சியில் உறுப்பினராக இருந்த பவன்குமார் சர்மா சட்ட மன்ற உறுப்பினராக இருந்துள்ளார். தில்லியின் ஆதர்சு நகர் தொகுதியை பிரதிநிதித்துவப்படுத்தினார். 2015 ஆம் ஆண்டில் தில்லியின் ஆறாவது சட்டமன்றத்திற்கும், 2020 ஆம் ஆண்டில் தில்லியின் ஏழாவது சட்டமன்றத்திற்கும் பவன் குமார் சர்மா தேர்ந்தெடுக்கப்பட்டார்.  

## வகித்த பதவிகள்
| 01 | 2015 | தற்போது வரை | உறுப்பினர்,

தில்லியின் ஆறாவது சட்டமன்றம் | } |
| --- | --- | --- | --- | --- |

## மேலும் பார்க்க
- ஆம் ஆத்மி கட்சி
- ஆதர்சு நகர் (தில்லி சட்டமன்ற தொகுதி)
- தில்லி சட்டமன்றம்
- இந்திய அரசியல்
# திரள் தூண்டல் உமிழ்வு

**திரள் தூண்டல் உமிழ்வு** *(Aggregation-induced emission)* என்பது கரிம ஒளிர்பொருட்களில் காணப்படும் ஓர் அசாதாரண நிகழ்வாகும் . பெரும்பாலான கரிமச் சேர்மங்கள் சமதளக் கட்டமைப்பையும், திடநிலையைக் காட்டிலும் நீர்மநிலையில் உயர் ஒளியுமிழ் செயல் திறனையும் கொண்டுள்ளன. இருப்பினும் சில கரிம ஒளிர்பொருட்கள் கரைசலில் கிளர்வுற்ற பின்னர் ஆற்றலை பயன்படுத்திக் கொள்வனவாகவும், தாழ்சிதைவு கதிரியக்கத்தை ஊக்குவிக்கும் தன்னியக்கச் சுழலும் தொகுதிகளையும் பெற்றுள்ளன. இவ்வொளிர் பொருட்கள் திரளும் அல்லது படிகமாகும் போது திடநிலையில் தன்னியக்கச் சுழலும் தொகுதிகளின் தன்னியக்கச் சுழற்சி கட்டுப்படுத்தப்படுகிறது. எனவே, ஒளியுமிழ் செயல்திறன் கரைசல் நிலையில் இருப்பதைக் காட்டிலும் அதிகமாக இருக்கிறது.  

## திரள் தூண்டல் உமிழ்வு அதிகரித்தல்

எந்த நிகழ்வில் கரைசலைக் காட்டிலும் திரள் நிலையில் அதிக ஒளியுமிழ் செயல்திறனை கரிம ஒளிர்பொருட்கள் வெளிப்படுத்துகின்றனவோ அந்த நிகழ்வு, திரள் தூண்டல் உமிழ்வு அதிகரித்தல் எனப்படுகிறது. டைகீட்டோபிரோலோபிரோல் அடிப்படையிலான ஒளிர்பொருட்கள், சல்பனமைடு அடைப்படையிலான ஒளிர்பொருட்கள் சில படிகநிலையை அடைந்தப் பின்னரும் கூட திரள் தூண்டல் உமிழ்வு அதிகரித்தலை மட்டுமே வெளிப்படுத்துகின்றன. இத்தகைய ஒளிர்பொருட்கள் படிகத்-தூண்டல் உமிழ்வு அதிகரிப்பு நிகழ்வை வெளிப்படுத்துவதாகக் கூறப்படுகிறது .
# ரகுவிந்தர் சோகீன்



**இரகுவிந்தர் சோகீன்** (*Raghuvinder Shokeen*) இந்தியாவைச் சேர்ந்த ஓர் அரசியல்வாதியாவார். 1966 ஆம் ஆண்டு திசம்பர் மாதம் 18 ஆம் தேதியன்று இவர் பிறந்தார். தில்லியின் ஆறாவது சட்டமன்றத்தின் உறுப்பினராக இருந்தார். ஆம் ஆத்மி கட்சியின் உறுப்பினரான இவர் நாங்லோய் இயாட்டு சட்ட மன்ற தொகுதியின் சட்டமன்ற உறுப்பினராக இருக்கிறார்  
## வகித்த பதவிகள்
| 01 | 2015 | - | உறுப்பினர்,

தில்லியின் ஆறாவது சட்டமன்றத்தின் உறுப்பினர் | - | } |
| --- | --- | --- | --- | --- | --- |
# இராஜேசு குப்தா


**இராஜேசு குப்தா** (*Rajesh Gupta*) ஒரு இந்திய அரசியல்வாதியும் தில்லியின் ஆறாவது சட்டமன்றத்தின் உறுப்பினரும் ஆவார். இவர் மாநிலத்தில் சுகாதாரத்துறையின் பாராளுமன்றச் செயலாளராகவும் இருக்கிறார். இவர் ஆம் ஆத்மி கட்சி உறுப்பினர் ஆவார். இவர் வசீர்பூர் சட்டமன்றத் தொகுதியிலிருந்து தில்லி சட்டமன்றத்திற்குத் தேர்ந்தெடுக்கப்பட்டார்.  

இராஜேசு குப்தா 1978 ஆம் ஆண்டு நவம்பர் 2 ஆம் தேதி தில்லியில் உள்ள எல்என்ஜேபி மருத்துவமனையில் பிறந்தார். தியாகி பொதுப் பள்ளியில் பள்ளிப்படிப்பை முடித்தார். இளமைப் பருவத்தின் பிற்பகுதியில் இவர் நாடகத்தில் தீவிரமாக ஈடுபட்டார். இவர் பொதுவாக தெரு நாடகங்கள் மற்றும் "நுக்கத் நாடகங்கள்" மூலம் சமூகத்தில் விழிப்புணர்வை ஏற்படுத்த முயன்றார். இவர் எப்போதும் வித்தியாசமாக ஏதாவது செய்ய விரும்பினார், அதற்காகப் பங்களிக்கவும் செய்கிறார். ஊழலுக்கு எதிரான இயக்கம் அரசியலில் அவரது வாழ்க்கைக்கு ஒரு பெரும் திருப்புமுனையாக அமைந்தது. இவர் காலனி விற்பனைத் தொழிலை விட்டு விட்டு ஆம் ஆத்மி கட்சியில் இணைந்து தனது அரசியல் வாழ்க்கையைத் தொடங்கினார்.  

2011 ஆம் ஆண்டு அண்ணா அசாரே முன்னின்று நடத்திய ஊழல் எதிர்ப்பு இயக்கத்தில் தீவிரமாகப் பங்கேற்றார். 2013 தேர்தலின் போது சட்டமன்றத் தேர்தலில் மிகத்தீவிர பிரச்சாரம் செய்தார். 2015 ஆம் ஆண்டு தில்லி சட்டமன்றத் தேர்தலில் சட்டமன்ற உறுப்பினராகப் போட்டியிட்டு வெற்றியும் பெற்றார்.  

இவர் 2015 தில்லி சட்டமன்றத் தேர்தலில் இவரை எதிர்த்துப் போட்டியிட்ட பாரதிய ஜனதா கட்சியின் வேட்பாளர் முனைவர் மகேந்தர் நக்பால் என்பவரை 22,044 வாக்குகள் வித்தியாசத்தில் தோற்கடித்து வெற்றி பெற்றார்.  

### சட்டமன்ற உறுப்பினர் (2015 - 2020)
10 பிப்ரவரி 2015 முதல் 2020 வரை இவர் தில்லியின் ஆறாவது சட்டமன்றத்தின் உறுப்பினராக இவர் பணியாற்றினார்.  

### சட்டமன்ற உறுப்பினர் (2020 - தற்போது வரை)
2020 ஆம் ஆண்டில் இவர் தில்லி ஏழாவது சட்டமன்றத்தின் உறுப்பினராக இவர் பாலம் சட்டமன்றத் தொகுதியிலிருந்து தேர்ந்தெடுக்கப்பட்டார்.
# விசேஷ் ரவி


**விசேஷ் ரவி**  (*Vishesh Ravi*) என்பவர் இந்திய அரசியல்வாதியும் ஆம் ஆத்மி கட்சி<nowiki/>யின் உறுப்பினரும் ஆவார். இவர் தில்லி சட்டமன்றத்தில் கரோல் பக் சட்டமன்றத் தொகுதிக்கு நடைபெற்ற 2013 தேர்தலில் ஆம் ஆத்மி கட்சி சார்பில் போட்டியிட்டு வெற்றி பெற்றார். இவர் தில்லி அரசின் சுகாதாரத்துறை அமைச்சராகவும் பணியாற்றினார். இதனைத் தொடர்ந்து நடைபெற்ற 2015 மற்றும் 2020 தேர்தல்களிலும் இவர் போட்டியிட்டு வெற்றி பெற்றார். 01 பிப்ரவரி 2017ல் இவர் ஸ்ரீ குரு ரவிதாஸ் விஷ்ராம் தாம் எனும் கோவிலில் இன்னும் 8 இணைகளுடன் ஒரே நேரத்தில் திருமணம் செய்து கொண்டார்.
# சிவ் சரண் கோயல்



**சிவ் சரண் கோயல்** ஒரு இந்திய அரசியல்வாதி. தில்லி ஆறாவது சட்டமன்றத்தின் உறுப்பினர். இவர் ஆம் ஆத்மி கட்சியின் உறுப்பினர் மற்றும் மோதி நகர் தொகுதியின் சட்டமன்ற உறுப்பினராகவும் உள்ளார்.  

மேலும் அத்தொகுதியின் சட்டமன்ற உறுப்பினராக அதிக வாக்குகள் வித்தியாசத்தில் இரண்டு முறை (2015 மற்றும் 2020)தேர்ந்தெடுக்கப்பட்டுள்ளார். தற்போது மோதி நகரில் அமைந்துள்ள ஆச்சார்யா பிக்ஷு மருத்துவமனையின் (ரோகி கல்யாண் சமிதி) தலைவராக உள்ளார். விளையாட்டு சிறப்பு விசாரணைக் குழு, சுகாதார நிலைக்குழு, திகார் சிறை மற்றும் ரோகிணி சிறை, தனியார் உறுப்பினர்கள் மற்றும் மசோதாக்கள் தீர்வுக் குழு, தில்லி அரசின் வணிக ஆலோசனைக் குழு போன்ற பல துறைகள் மற்றும் குழுக்களில் உறுப்பினராக உள்ளார்.  

2015 ஆம் ஆண்டில் நடைபெற்ற தில்லி சட்டமன்றத் தேர்தலில் மேற்கு தில்லியின் மோதி நகர் தொகுதியில் போட்டியிட்டு பாரதிய ஜனதா கட்சியின் ஸ்ரீ சுபாஷ் சச்தேவாவை 15,200 வாக்குகள் வித்தியாசத்தில் தோற்கடித்துள்ளார். மீண்டும் 2020 பிப்ரவரியில் அதே மோதி நகரில் இருந்து சட்டமன்றத்துக்கு மீண்டும் தேர்ந்தெடுக்கப்பட்டுள்ளார்.  

## வகித்த பதவிகள்
| 01 | 2015 | - | தில்லியின் ஆறாவது சட்டமன்றத்தின் உறுப்பினர் |  |
| --- | --- | --- | --- | --- |
| 02 | 2020 | - | தில்லியின் ஏழாவது சட்டமன்றத்தின் உறுப்பினர் | } |
# குலாப் சிங் (தில்லி அரசியல்வாதி)

**குலாப் சிங்** (*Gulab Singh Yadav*) இந்திய அரசியல்வாதி மற்றும் மடியாலா தொகுதியின் சட்டமன்ற உறுப்பினர் ஆவார். ஆம் ஆத்மி கட்சியின் உறுப்பினர் மற்றும் சட்டமன்ற உறுப்பினராகவும் உள்ளார்.  

## ஆரம்ப வாழ்க்கை மற்றும் கல்வி
குலாப் சிங் தில்லியில் பிறந்து தேசிய திறந்த நிலைப்பள்ளியில் 12 ஆம் வகுப்பு வரை பயின்றுள்ளார்.  

## அரசியல் வாழ்க்கை
குலாப் சிங் ஒரு முறை சட்டமன்ற உறுப்பினராக இருந்துள்ளார். ஆம் ஆத்மி கட்சியின் உறுப்பினர் மற்றும் மடியாலா தொகுதியின் சட்டமன்ற உறுப்பினர்.  

## வகித்த பதவிகள்
| 01 | 2012 | தற்போது வரை | தில்லியின் ஆறாவது சட்டமன்றத்தின் உறுப்பினர் | } |
| --- | --- | --- | --- | --- |

## மேலும் பார்க்க
- தில்லியின் சட்டமன்றம்
- மடியாலா தொகுதி
- தில்லியின் ஆறாவது சட்டமன்றம்
# கைலாஷ் கலோட்


**கைலாஷ் கலோட்** (*Kailash Gahlot*) ஒரு இந்திய அரசியல்வாதியும், புது தில்லியின் ஆறாவது சட்டப்பேரவை உறுப்பினரும் ஆவார். ஆம் ஆத்மி கட்சியின் உறுப்பினரான இவர் நசஃப்கட் சட்டமன்றத் தொகுதியிலிருந்து தில்லி சட்டப்பேரவைக்குத் தேர்ந்தெடுக்கப்பட்டுள்ளார். மேலும், அரவிந்த் கெஜ்ரிவால் தலைமையிலான புது தில்லி அரசாங்கத்தின் அமைச்சரவையில் அமைச்சராகவும் உள்ளார்.  

## ஆரம்ப வாழ்க்கை மற்றும் கல்வி
கலோட், தில்லியில் பிறந்தார். தில்லி பல்கலைக்கழகத்தில் இளங்கலை பட்டமும், இளங்கலைச் சட்டம் மற்றும்  முதுகலைப் பட்டமும் பெற்றார்.  

## அரசியல் வாழ்க்கை
கைலாஷ் கலோட், அரசாங்கத்தில் போக்குவரத்து அமைச்சராக உள்ளார். வருவாய், நிர்வாக சீர்திருத்தங்கள், தகவல் மற்றும் தொழில்நுட்பம், சட்டம், நீதி மற்றும் சட்டமன்ற விவகாரங்கள், போக்குவரத்து மற்றும் சுற்றுச்சூழல் அமைச்சராகவும் இருக்கிறார்.  

## மேலும் பார்க்க

- ஆம் ஆத்மி கட்சி
- தில்லி சட்டமன்றம்
- நசஃப்கட் சட்டமன்றத் தொகுதி
- இந்திய அரசியல்
# பிரவீன் குமார் (தில்லி அரசியல்வாதி)



**பிரவீன் குமார்** (*Praveen Kumar*) இந்தியாவைச் சேர்ந்த ஓர் அரசியல்வாதியாவார். 1984 ஆம் ஆன்டு டிசம்பர் மாதம் 21 ஆம் தேதியன்று இவர் பிறந்தார். ஆம் ஆத்மி கட்சியின் உறுப்பினரான இவர் தில்லியின் சங்புரா (சட்டமன்றத் தொகுதி) பிரதிநிதியும் ஆவார். தெற்கு தில்லி மாநகராட்சியின் கீழ் வரும் சங்புரா என்பது தெற்கு தில்லி மண்டலம் மற்றும் தில்லியின் தென்கிழக்கு மாவட்டத்தில் உள்ள ஒரு சட்டமன்றத் தொகுதியாகும். 2015ஆம் ஆண்டு நடைபெற்ற சட்டப்பேரவைத் தேர்தலில் இவரை எதிர்த்துப் போட்டியிட்ட பாரதிய சனதா கட்சியின் தலைவர் மணீந்தர் சிங் தீர் என்பவரை பிரவீன் குமார் தோற்கடித்தார். தில்லியின் ஆறாவது சட்டமன்றத்தின் உறுப்பினராக பிரவீன் குமார் இருந்தார்.  

## மேலும் பார்க்க
- தில்லியின் சட்டமன்றம்
- இந்திய அரசு
- இந்திய அரசியல்
- ஆம் ஆத்மி கட்சி
# மதன் லால் (அரசியல்வாதி)


**மதன் லால்** (*MadanLal*) ஆம் ஆத்மி கட்சியைச் சேர்ந்த இந்திய அரசியல்வாதி ஆவார். தில்லியில் உள்ள கசுதூர்பா நகர் தொகுதியில் இருந்து சட்டமன்ற உறுப்பினராக வெற்றி பெற்றார். சாகேத் நீதிமன்ற வழக்கறிஞர் சங்கத்தில் தலைவராக இருந்தார். 2013, 2015 மற்றும் 2020 ஆம் ஆண்டுகளில் நடைபெற்ற தேர்தல்களில் போட்டியிட்டு கசுதூரிபா நகர் தொகுதியிலிருந்து இருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டார்.
# நரேஷ் யாதவ்


**நரேசு யாதவ்** (*Naresh Yadav - AAP*) ஓர் இந்திய அரசியல்வாதியும், இந்தியாவின் தில்லி சட்டமன்றத்தின் உறுப்பினரும் ஆவார்.  

## தொடக்க கால வாழ்க்கை மற்றும் கல்வி
இவர் தில்லியில் பிறந்தார். சௌதரி சரண் சிங் பல்கலைக்கழகத்தில் படித்து இளங்கலைச் சட்டம் பட்டம் பெற்றார். In the தில்லி சட்டமன்றத் தேர்தல், 2020, he increased his vote share, polling 54.27% of the votes and won with a margin of 18,161.  

## கொலை முயற்சி
2020 ஆம் ஆண்டு தில்லி சட்டமன்றத் தேர்தலின் முடிவுகள் 11 பெப்ரவரி 2020 அன்று அறிவிக்கப்பட்டது. அன்றைய நாள் இரவே, நரேசு யாதவ் ஒரு ஆலயத்திற்குச் சென்று திரும்பிய நேரம் இவரது பாதுகாப்பு வாகனம் சுட்டு வீழ்த்தப்பட்டது. இச்சம்பவத்தில் உடன் பயணித்த ஆம் ஆத்மி கட்சி தன்னார்வலர் ஒருவர் காயமடைந்தார். குற்றமிழைத்தவர் கைது செய்யப்பட்ட போது அந்த நபர் நரேசு மற்றும் அவருடன் பயணித்த மற்றொரு ஆம் ஆத்மி கட்சித் தொண்டர் ஆகிய இருவருக்குமே அறிமுகமானவராக இருந்தார்.
# அஜய் தத்


**அஜய் தத்** (*Ajay Dutt*) ஒரு இந்திய அரசியல்வாதியும் தில்லியின் ஆறாவது சட்டமன்றத்தின் உறுப்பினரும் ஆவார். அவர் ஆம் ஆத்மி கட்சியின் சார்பில் போட்டியிட்டு அம்பேத்கர் நகர் தொகுதியிலிருந்து சட்டமன்றத்திற்குத் தேர்ந்தெடுக்கப்பட்டுள்ளார்.  

## ஆரம்ப வாழ்க்கை மற்றும் கல்வி
அஜய் தத் தில்லியில் 1976 ல் பிறந்தார். அவர் அமிட்டி பல்கலைக்கழகத்தில் முதுநிலை வணிக மேலாண்மை பயின்றார்.  அவர் அரசியலுக்கு வருவதற்கு முன்பு சுய தொழில் செய்து வந்தார்.  

## அரசியல் வாழ்க்கை
அஜய் தத் ஒரு முறை சட்டமன்ற உறுப்பினராக இருந்துள்ளார். இவர் ஆம் ஆத்மி கட்சியின் உறுப்பினர் மற்றும் அம்பேத்கர் நகர் தொகுதியின் சட்டமன்ற உறுப்பினராகவும் உள்ளார்  

## வகித்த பதவிகள்
முதல்  
| 01 | 2015 | - | தில்லியின் ஆறாவது சட்டமன்றத்தின் உறுப்பினர் | } |
| --- | --- | --- | --- | --- |
# நின்றொளிர்மானி



**நின்றொளிர்மானி** *(Phosphoroscope)* என்பது ஒரு நின்றொளிர் பொருள் கிளர்வடைந்ததற்குப் பின்னர், எவ்வளவு நேரத்தில் ஒளிர்தலை நிறுத்துகிறது என்பதை அளவிடும் ஒரு சிறிய கருவியாகும் துளையுள்ள வட்டுகள் இரண்டு இக்கருவியில் இடம்பெற்றுள்ளன. ஒவ்வொரு வட்டிலும் உள்ள துளைகள், சமமான கோணத்தையுடைய ஆரக் கோடுகளுடன் மையத்தில் இருந்து ஒரு குறிப்பிட்ட தொலைவில் வைக்கப்படுகின்றன, ஆனால் அவை ஒன்றுடன் ஒன்றாக நேராக சீரமைக்கப்படுவதில்லை. நின்றொளிரும் பொருளின் மாதிரி இரண்டு வட்டுகளுக்கும் இடையில் வைக்கப்படுகிறது. முதல் வட்டில் உள்ள துளையின் வழியாக வரும் ஒளி நின்றொளிரும் பொருளின் மீது பட்டு அதை கிளர்வூட்டுகிறது. இதனால் நின்றொளிரும் பொருள் சிறிது நேரத்திற்கு ஒளியை உமிழ்கிறது. வட்டுகள் சுழல விடப்படுகின்றன. இவ்வட்டுகளின் சுழலும் வேகத்தை மாற்றியமைப்பதன் மூலம் நின்றொளிர் பொருட்களின் ஒளிரும் காலத்தை உறுதி செய்ய முடியும்.  

## நேற்கோள்கள்
# கே. குனிராமன்



**கே. குனிராமன்** (*K. Kunhiraman*) இந்தியாவைச் சேர்ந்த ஓர் அரசியல்வாதியாவார். 1948 ஆம் ஆண்டு பிப்ரவரி மாதம் 28 ஆம் தேதியன்று இவர் பிறந்தார். கேரளாவின் காசர்கோடு மாவட்டத்தைச் சேர்ந்த உத்மா தொகுதியின் சட்டமன்ற உறுப்பினராக இருந்தார். இந்திய பொதுவுடமைக் கட்சியின் மாவட்ட குழுவின் உறுப்பினராக இருந்தார். .  

## குடும்பம் மற்றும் ஆரம்ப வாழ்க்கை
கே. குனிராமன் காசர்கோடு மாவட்டத்தின் பள்ளிக்கீரே அருகேயுள்ள ஆலக்கோட்டில் ஒரு நடுத்தர குடும்பத்தில் பிறந்தார். இவர் தந்தை சந்து மணியணி ஒரு விவசாயி, இவரின் தாய் குங்கம்மா ஓர் இல்லத்தரசி.
# ஒய்யான்குடி



**ஒய்யான்குடி** (*Oyangudi*) தமிழ்நாடு, தூத்துக்குடி மாவட்டத்தில் நாசரேத் நகரத்தின் அருகில் அமைந்துள்ள ஒரு சிறிய கிராமம். ஒய்யான்குடி, நாசரேத் நகரத்திற்கு 2.5 கிலோ மீட்டர் தொலைவில் அமைந்துள்ளது. இக்கிராமத்தில் சுமார் 100 குடும்பங்கள் வசிக்கின்றனர். இங்கு 100க்கும் மேற்பட்ட வீடுகள் உள்ளன.  

100 சதவீத மக்களும் கிறித்தவ நாடார் சமூகத்தை சேர்ந்தவர்கள் என்பது ஊரின் தனிச்சிறப்பு.  

## புவியியல்
ஒய்யான்குடி, தூத்துக்குடி மாவட்டம், நாசரேத்தின் அருகில் அமைந்துள்ளது. இதன் வடக்குப் பகுதியில் கடம்பாகுளம் என்ற பெரிய குளத்தினால் சூழப்பெற்றுள்ளது. இதன் தெற்கு பகுதி தேரி (செம்மணல் பரப்பு) காட்டினால் சூழப்பெற்றுள்ளது. இதன் வடக்குப் பகுதியில் மூக்குப்பிறி கிராமமும், இதன் கிழக்குப் பகுதியில் பாட்டக்கரை கிராமமும் அமைந்துள்ளது. இக்கிராமம் மூக்குப்பிறி கிராம பஞ்சாயத்திற்கு உட்பட்டது.  

ஒய்யான்குடி கிராமத்தில் நான்கு பிரதான வீதிகள் உள்ளன. அவை கிழக்கு வீதி, மேற்கு வீதி, வடக்கு வீதி, மற்றும் தெற்கு வீதி. தபால் அலுவலகம் தெற்கு வீதியில் அமைந்துள்ளது. ஒரு உயர் நீர்த்தேக்கத் தொட்டி கிழக்கு வீதியில் அமைந்துள்ளது. நாசரேத்திலிருந்து திருச்செந்தூருக்கு செல்லும் நெடுஞ்சாலை வடக்கு மற்றும் தெற்கு பகுதிகளை பிரிப்பதாக அமைந்துள்ளது. இக்கிராமத்தின் தெற்குப் பகுதியில் அமையப் பெற்றுள்ள தொடர்வண்டி தண்டவாளம் கிழக்கிலிருந்து மேற்கு மார்க்கமாக திருச்செந்தூரிலிருந்து திருநெல்வேலியை நோக்கிச் செல்கிறது.  

ஒய்யான்குடி கிராமத்தின் அருகிலுள்ள நகரங்கள் திருநெல்வேலி (45 கிலோ மீட்டர்) தூத்துக்குடி (47 கிலோ மீட்டர்) அருகாமையில் உள்ள இரயில்வே நிலையம் நாசரேத் (2.5 கிலோ மீட்டர்) மற்றும் கச்சினாவிளை (3 கிலோ மீட்டர்) அருகாமையில் அமையப்பெற்றுள்ள துறைமுகம் மற்றும் விமான நிலையம் தூத்துக்குடியில் (47 கிலோ மீட்டர்) உள்ளது.  

## வழிபாட்டுத் தலங்கள்
1. பரிசுத்த திரித்துவ ஆலயம் ஒய்யான்குடி (தென்னிந்திய திருச்சபை தூத்துக்குடி நாசரேத் திருமண்டலம்)
1. இ.ஆர்.எஸ் சபை (இந்திய ஏக இரட்சகர் சபை)
# ஜேம்ஸ் மேத்யூ



**ஜேம்ஸ் மேத்யூ** (*James Mathew*] கேரள மாநிலத்தைச் சேர்ந்த ஒரு இந்திய அரசியல்வாதியும், கேரள மாநில சட்டமன்ற உறுப்பினரும் ஆவார். 2016இல் கேரள சட்டமன்றத்திற்கு நடைபெற்ற தேர்தலில் இந்திய கம்யூனிஸ்ட் (மார்க்சிஸ்ட்) கட்சி சார்பில் தளிப்பறம்பா தொகுதியை பிரதிநிதித்துவப்படுத்துகிறார். இவர் அரசியல் அறிவியலில் பட்டம் பெற்றுள்ளார்.  

## சொந்த வாழ்க்கை
என். ஜே. மேத்யூ மற்றும் சின்னம்மா மேத்யூ ஆகியோருக்கு 1961 மார்ச் 20 அன்று கண்ணூரில் பிறந்தார். அரசியல் அறிவியலில் இளங்கலை பட்டம் பெற்றவர். என். சுகன்யா என்பவரை மணந்தார். தம்பதியருக்கு ஒரு மகள் மற்றும் ஒரு மகன் உள்ளனர்.
# உவர் நிலத்தில் மீன் வளர்ப்பு



**உவர் நீர் மீன் வளர்ப்பு** என்பது உவர் நீரில் மீன் வளர்ப்பது ஆகும். உவர் நீர் மீன் வளத்தில் உப்புத்தன்மையை தவிர நீர், மண்ணின் தன்மைகள் நன்னீர் மீன் வளத்தைப் போன்றே இருக்கும். உப்புத்தன்மை என்பது நீர் அளவில் கரையாமல் உள்ள உப்பாகும். இது கிராம் கிலோ கிராம் நீரினால் குறிப்பிடப்படும். பொதுவாக உவர்குளத்தில் 0.5மூ - 30மூ உப்புத்தன்மை இருக்கும். இந்த உப்புத்தன்மை குளத்தில் இருந்து கடல் தொலைவைப் பொறுத்தும் பருவகாலத்திற்குத் தகுந்தவாறு இருக்கும்.  

உப்புத்தன்மை ஏற்றவாறு தாவர மற்றும் விலங்கினங்கள் மாறுபடும். வேதிவினையியல் முறையினால் உப்புத்தன்மையில் உள்ள உணவை மாற்றி மீன்களுக்கு ஊட்டச்சத்தாக அமைக்கலாம். பெரும்பாலும் உவர் நீர் மீன் இனங்கள் இயற்கையிலே அதிக உப்பைத் தாங்கக் கூடிய திறன் உள்ளவை. பென்னேயிஸ் மோனோடான் வகை இறால் அதிகமாக உவர் நீரில் வளரக் கூடியது. உலகளாவிய சந்தைகளில் முதன்மை வாய்ந்தது. இது அதிக உப்பைத் தாங்கக் கூடியதாக இருந்தாலும் அதிகமாக இறப்பும் வளர்ச்சி விகிதமும் குறைவாக இருக்கும். அதாவது உப்புத்தன்மை 10மூ குறைவாக இருந்தால் 15 - 30மூ உள்ள உப்புத்தன்மையில் பென்னேயிஸ் மோனோடான் நன்றாக வளரும். இது குறைவான உப்புத்தன்மையிலும் வளரும். ஆனால் நன்னீரில் 30 நாட்களுக்கு மேல் உயிர் வாழ முடியாது.  

நன்னீரை விட உவர் நீரில்தான் அதிக மீன்களை வளர்க்கின்றனர். ஆனால் உவர் நீர் வளர்ப்பைவிட நன்னீர் வளர்ப்புதான் அதிகம். இதற்கு முதன்மையான காரணம், நன்னீரில் மீனுக்கு தேவையான உணவு, உயிரினங்கள் இல்லாததே ஆகும். ஆதலால் நிறைய உரங்கள் மற்றும் எருக்கள் இட வேண்டும். உவர் நீர், ஊனுண்ணிகளற்ற மீன்களுக்கும் இறால்களுக்கும் கடலடி பாசி அடிப்படை உணவாகும். உவர் நீர் உரமிடுதல் முற்றிலும் மற்ற மீன் வளத்தை விட வேறுபட்டது. உவர் நீர் மீன் வளத்தில் நீர் உப்புத்தன்மை நிலைக்கேற்ப ஊட்டச்சத்து கிடைக்கும்.  

உவர்நில மீன் வளர்ப்பு நீர்வாழ் விலங்குகளையும்(மீன்வகைகளையும்) பெரிதும் கடற்கரை சாராத உள்நாட்டுப் பகுதியின் உவர்நிலைக் கீழ்நீர் வள இருப்பிடங்களில் வளர்த்தலாகும். இது நீரடி நீரவளத்தின் உவர்மையை நீக்கி நன்னீரை வழங்க வழிசெய்கிறது. இதனால் அருகில் உள்ள நிலங்களை வேளாண்மைக்கு பயன்படுத்த முடிகிறது. எனவே இது ஆத்திரேலியா போன்ற பெரிய உவர்நீர் வளம் நிறைந்த பகுதிகளில் மட்டுமே வணிகவியலாக பயன்தருகிறது.  
## தகுந்த உயிரினங்கள்
### மீன்கள்
- வானவில் டிரவுட்: இது கரடான, வேகமான வளர்ச்சியுள்ளது; இதற்கு நீரின் வெப்பநிலை குறைவாக அமையவேண்டும்; மழைக்கால வளர்ப்புக்கு ஏற்றது.
- பழுப்பு டிரவுட்: இது கரடான, வேகமான வளர்ச்சியுள்ளது; இதற்கு நீரின் வெப்பநிலை குறைவாக அமையவேண்டும்; மழைக்கால வளர்ப்புக்கு ஏற்றது.
- பாரமுண்டி: இதற்கு உயர் வெப்பநிலை அமையவேண்டும்; பேரளவு உவர்நிலை நெடுக்கங்களில் வாழவல்லது.
- வெள்ளி பெர்ச்: இதற்கு வெதமான நீர் தேவை; விரிநிலை, செறிநிலை அமைப்புகள் இரண்டுக்கும் ஏற்றது
- சுனாப்பர்

### பிற உயிரினங்கள்
- ஓட்டுடலிகள்: உவரிகள், கல் இறால், இறால் ஆகியவை நீரை தூய்மையாக்கும் திற்ரத்தைப் பெற்றிருப்பதால் இவற்றைக் கழிவுநீர் பதப்படுத்தல் திட்டத்துக்குப் பயன்படுத்தலாம்.
- மெல்லுடலிகள்: சிப்பிகள்
- பாசிகள்: ஒருகலப் பாசிகள், கடற்பூண்டுகள் வளர்த்து, மருத்தாக வேதிமங்கள் உள்ளிட்டளுயர்மதிப்பு விளைபொருட்களைப் பெறலாம்.
# கே. கே. சைலஜா

**கே. கே. சைலஜா டீச்சர்**  ( நவம்பர் 20, 1956 ல் பிறந்தார்) என்பவர் இந்திய அரசியல்வாதியும், கேரள சுகாதார மற்றும் சமூக நலத்துறை முன்னாள் அமைச்சரும், கூத்துப்பறம்பு சட்டமன்றத் தொகுதியின் தற்போதைய சட்டமன்ற உறுப்பினர் ஆவார். பினராயி விஜயனின் 2016 அமைச்சரவையின் இரண்டு பெண் அமைச்சர்களில் இவரும் ஒருவர் ஆவார். இவரின் சொந்த ஊர் கேரளத்தின்ன் கண்ணூர் மாவட்டத்தில் உள்ளது.  

## தனிப்பட்ட வாழ்க்கை
இவரின் கணவர் பாஸ்கரன் ஆவார். ஷோபித் மற்றும் லசித் என இரு மகன்கள் இவருக்கு உள்ளனர்.  

## பொது வாழ்க்கை
சிபிஎம் கட்சியின் மத்திய குழு உறுப்பினர். ஜனாதிபத்திய மகிள் குழுவின் மாநில செயலாளர். மூன்று முறை சட்டமன்ற உறுப்பினராக இருந்தவர். பினராயி விஜயனின் 2016 அமைச்சரவையில் சுகாதாரம், குடும்ப நலத்துறை அமைச்சராக இருந்தார். கேரளத்தில் நிபா தீநுண்மி, கொரோனா வைரசு போன்றவைகளினால் உருவான தொற்றை சிறப்பாக கையண்டு செயல்பட்டதற்காக இவர் பலராலும் பாராட்டப்பட்டார். 2021 கேரள சட்டமன்றத் தேர்தல் மட்டனூர் சட்டமன்றத் தொகுதியில் இருந்து கேரள சட்டமன்றத்துக்கு தேர்ந்தெடுக்கபட்டார். இந்நிலையில் பிரனாய் விஜயனின் 2021 அமைச்சரவையில் இவருக்கு மீண்டும் வாய்ப்பு வழங்கப்படாதது பலராலும் விமர்ச்சிக்கப்பட்டது.
# சன்னி ஜோசப்


**சன்னி ஜோசப்** (*Sunny Joseph*) (Malayalam: സണ്ണി ജോസഫ്‌‌) (பிறப்பு 18 ஆகத்து 1952) ஒரு இந்திய அரசியல்வாதியும் கேரள மாநிலத்தில் பேராவூர் சட்டமன்றத்தொகுதியில் 2011 முதல் சட்டமன்ற உறுப்பினராக இருந்தவரும் ஆவார். இவர் ஜோசப் மற்றும் ரோசாக்குட்டி ஆகியோருக்கு மகனாகப் பிறந்தார். இந்திய தேசிய காங்கிரசு கட்சியைச் சார்ந்த ஒரு அரசியல் செயற்பாட்டளராகவும் தொழில்ரீதியாக வழக்கறிஞராகவும் பணியாற்றியவர். இவர் கேரள கண்ணூர் ஐக்கிய ஜனநாயக முன்னணி மாவட்டக்குழுவின் தலைவராகவும் இருந்தார்.
# நவார அரிசி


**நவார அரிசி** (*Navara rice*) என்பது இந்தியாவில் பயிரிடப்படும் பலவகை அரிசிகளில் ஒன்றாகும். இது ஒரைசா குடும்பத்தைச் சேர்ந்த தானிய வகையாகும். இது கேரளாவில் ஏதோ ஒரு பகுதியில் தோன்றியதாகவும் இப்பகுதிக்கே உரிய தாவர வகையாகவும் உள்ளது. இந்த அரிசிக்கு 2007-ல்  இதற்கு புவியியல் சார்ந்த குறியீடு வழங்கப்பட்டது. (பொதுவாக இந்த குறியீடு தரத்திற்காகவும் மற்றும் கிடைக்கும் புவியியல் பகுதியின் சிறப்பிற்காகவும் வழங்கப்படுகிறது).  

அரிசியில் நூறு வகைகள் இருந்ததாக தெரிகிறது. ஆனால் தற்பொழுது சுமார் 20 வகையான அரிசிகள் மட்டும் இருக்கின்றன. நவார அரிசியும் இதில் ஒன்றாகும்.  

மருத்துவ முக்கியத்துவம் வாய்ந்த இந்த அரிசியை தூள் செய்து பாலுடன் கலந்து உண்ணலாம். நவார மத முக்கியத்துவம் வாய்ந்த உணவாகவும், சில நேரங்களில் கோயில் சடங்குகளிலும் பயன்படுத்தப்படுகிறது.  

## இவற்றையும் காண்க
- பரம்பன் நவரா
- நரோன் நவரா
# எப்பி நீர்வீழ்ச்சி



**எப்பி நீர்வீழ்ச்சி** (*Hebbe Falls*) இந்தியாவின் கர்நாடக மாநிலத்திலுள்ள சிக்மகளூர் மாவட்டத்தில் அமைந்திருக்கும் கெம்மங்குண்டி என்ற மலைக்கு அருகேயுள்ள ஒரு நீர்வீழ்ச்சியாகும். 13°32′29″வடக்கு 75°43′30″கிழக்கு என்ற அடையாள ஆள்கூறுகளில் இம்மலைக்கு 10 கிலோமீட்டர் தொலைவில் இது இருக்கிறது. ஒரு காப்பித் தோட்ட்த்தின் உட்பகுதியில் அமைந்திருக்கும் இந்நீர்வீழ்ச்சிக்கு நான்கு சக்கர வாகனம் அல்லது நடை பயணமாக சென்றடையலாம். எப்பி நீர்வீழ்ச்சி 551 அடி உயரத்திலிருந்து பெரிய நீர்வீழ்ச்சி என்ற பொருள் கொண்ட தோத்தா எப்பி என்றும் சிறிய நீர்வீழ்ச்சி என்ற பொருள் கொண்ட சிக்கா எப்பி என்றும் இரண்டு கட்டங்களாக கீழ்நோக்கி விழுகிறது.  

ஆகத்து 2016 நிலவரப்படி மலையேற்றத்தில் விருப்பம் கொண்டவர்களுக்கு இங்கு அதற்கான வாய்ப்பு இருந்தது. ஆனால் இந்த இடத்தில் குறிப்பாக மழைக்காலத்தில் அட்டைப்பூச்சிகள் அதிகம் காணப்படுகின்றன. தனியார் தோட்டங்களில் புகுந்து செல்வதற்கு அங்கீகரிக்கப்பட்ட அரசு வனத்துறை வாகனங்களை தேர்வு செய்து அதில் பயணம் செய்வது சிறந்த பயணத்திட்டம் ஆகும். இந்த நீர்வீழ்ச்சியை அடைவதற்கான கடைசி கிலோமீட்டர் தொலைவை மலையேற்றம் மூலமே கடந்து செல்ல வேண்டும்.  

## அடையும் வழிகள்

சாலை வழி: காதுரு தாலுக்காவிலுள்ள பிரூர் நகரத்திலிருந்து ஏராளாமான பேருந்துகளுக்கான இணைப்பு கிடைக்கிறது. பெங்களூர் – சிக்மகளூரு, பெங்களூர் – சிமோகா பாதையில் செல்லும் பேருந்துகள் இவ்விணைப்பில் கிடைக்கும். சுய வாகனத்தில் சென்றால் தேசிய நெடுஞ்சாலை 206 இல் பயணம் செய்து இவ்விடத்தை அடையாலாம். பிரூரிலிருந்து வாடகை வாகனங்கள் மற்றும் தனியார் பேருந்து சேவைகளும் உண்டு.  

இரயில் வழி: பெங்களூர்-சிமோகா, பெங்களூர்-தாவண்கரே இடையிலான தொடருந்து பாதையில் பிரூர் சந்திப்பு இரயில் நிலையம் அமைந்துள்ளது. பிரூரிலிருந்து உள்ளூர் வாடகை வாகனங்கள் மற்றும் தனியார் பேருந்து சேவைகள் உண்டு.  

விமான வழி: பெங்களூர் மற்றும் மங்களூர் நகரங்களின் விமான நிலையங்கள் அருகில் உள்ள விமான நிலையங்களாகும். இங்கிருந்து 5 மணி நேர சாலைப் பயண வழியில் பிரூரை அடைந்து நீர்வீழ்ச்சிக்கு செல்லலாம்.  

## அருகிலுள்ள தங்குமிடங்கள்

காதுர் நகரில் குறிப்பாக கே.எம் சாலையில் ஏராளமான நல்ல சாதாரண மற்றும் குளிர்சாதன வசதிகளுடன் தங்கும் விடுதிகள் உள்ளன. சிக்மகளூர் நகரும் ஓர் அற்புதமான வசதிகள் கொண்ட மற்றுமொரு நகரம் சார்ந்த வாய்ப்பாகும், காபி தோட்டக் காட்சிகளும் அருகில் ஏராளமான சுற்றுலா இடங்களும் இங்கு உண்டு.
# அருவிக்குழி அருவி



**அருவிக்குழி அருவி** என்பது (உயரம் -30 மீ (100 அடி) கேரளாவின் பத்தனம்திட்டா மாவட்டத்தில் தடியூர் எனும் இடத்திலிருந்து 2 கி.மீ. தொலைவில் அமைந்துள்ள ஒரு அருவி ஆகும்.  
கேரளத்தின் கோட்டையம் மாவட்டத்திலும் அருவிக்குழி அருவி என்று இதே பெயரில் அழைக்கப்படும் ஒரு அருவி உள்ளது.  

பத்தனம்திட்டா மாவட்டத்திலுள்ள கொள்ளஞ்சேரியிலிருந்து 7 கி.மீ. தொலைவில் உள்ள இந்த அருவியானது தற்போது ஒரு புகழ்பெற்ற சுற்றுலா இடமாக உள்ளது. அருவிக்குழி என்பது ஆழமானதும் பிரவாகத்தோடு ஓடக்கூடிய நீர் என்று பொருள்படும்.
# அனந்த் ஷெட்


**அனந்த் ஷெட்**(Anant Shet) என்பவர் இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். இவர் கோவா சட்டப் பேரவை உறுப்பினர் ஆவார்.  

## பதவிகள்
2016ல் இவர் கோவா சட்டப் பேரவை சபாநாயகராகத் தேர்ந்தெடுக்கப்பட்டார்.  

## தொகுதி
இவர் கோவா மையத் தொகுதியில் இருந்து தேர்ந்தெடுக்கப்பட்டார்.  

## கோவா சட்டமன்றம்
- காலம் 2012-2016.
# பிரான்சிஸ் ஜார்ஜ் ராப்சன் ஃபிஷர்

**பிரான்சிஸ் ஜார்ஜ் ராப்சன் ஃபிஷர்** (Francis George Robson Fisher) (ஏப்ரல் 9, 1921 - 26 ஜனவரி 2000) ஒரு பிரித்தானியக் கல்வியாளராகவும் மற்றும் தலைமை ஆசிரியராகவும் அறியப்படுபவர் ஆவார். இவர், பொதுவாக ராப்சன் ஃபிஷர் என்றே அறியப்படுகிறார். இவர் ரிவர்பூல் கல்லுரியில் பயன்ற போது அங்கு அவர் சிறுவர்களின் தலைவர் ஆனார். அங்கு அவர் செவ்வியல் தொடர்பான பொருளில் ஒரு கண்காட்சியில் வெற்றி பெற்றார். வர்செஸ்டர் கல்லுரியில் 1940 -1941 மற்றும் 1946 - 1947ஆம் ஆண்டுகளில் கல்வி கற்றார். இரண்டாம் உலகப் போர் நடைபெற்ற காலத்தில் (1942-1945) வட ஆப்பிரிக்கா மற்றும் இத்தாலி ஆகியவற்றுக்கிடையேயான பீரங்கித் தாக்குதலில் பங்கேற்ற காலத்தில் கல்வியில் ஒரு தடை ஏற்பட்டது. இதற்குப் பின் அவர் கல்லூரியில் ஆங்கிலத்திற்கு மாறி தனது முதுகலைப் பட்டத்தைப் பெற்றார். பின்னர், அவர் இங்கிலாந்தின் சாமர்செட் மாவட்டத்தில் உள்ள பாத் என்ற நகரின் கிங்வுட் பள்ளியில் பணியாளராகச் சேர்ந்து, ஆங்கிலத் துறைத்தலைவராகவும், வீட்டு மேலாளராகவும் விளங்கினார். 1959 ஆம் ஆண்டு முதல் 1974 ஆம் ஆண்டு வரை உள்ள காலகட்டத்தில் டோர்சட்டில் உள்ள ப்ரான்ஸ்டன் பள்ளித் தலைமை ஆசிரியராகவும் விளங்கினார். அப்பள்ளியில் அவர் தொழில் ரீதியாக தோர்ல்ட் கோடீவிற்கு பின்னதாக அந்தப் பதவியில் இருந்தார். 1972 ஆம் ஆண்டில் இப்பள்ளியில் பெண்களின் வருகையை அவர் மேற்பார்வையிட்டார். இப்பள்ளியில் அவரது அறைக்கு ஃபிஷர் அறை என பெயரிடப்பட்டது. மேலும், அவர் 1974ஆம் ஆண்டில் பர்மிங்காமின் கிங் எட்வார்ட் பள்ளியின் தலைமை ஆசிரியராகவும் ஆனார். 1982ஆம் ஆண்டில் தனது தொழில் வாழ்க்கையின் முடிவில் தலைமை ஆசிரியர்களின் மாநாட்டிற்கான செயலாளர் ஆனார். 1986ஆம் ஆண்டில் தனது பணியிலிருந்து ஓய்வு பெற்றார்.  

## தனிப்பட்ட வாழ்க்கை
1965 ஆம் ஆண்டில் உடற்கல்வி விரிவுரையாளரும், டென்னிஸ் வீராங்கனையுமான ஷீலா டன்ரைசு என்பவரை மணந்தார். பிஷர் தனது 78 ஆவது வயதில் 2000 ஆம் ஆண்டில் இறந்தார்.
# சிறுகிழங்கு



**சிறுகிழங்கு**, (ஆங்கிலம்: Coleus parviflorus அல்லது Plectranthus rotundifolius) லேபியேட்டே என்ற குடும்பத்தைச் சேர்ந்தது. இது கேரளா, தமிழ்நாட்டின் தென் மாவட்டங்களில் சாகுபடி செய்யப்படும் கிழங்கு வகைப்பயிராகும். இது இந்தியா, இந்தோனேசியா, மலேசியா, இலங்கை,ஆப்ரிக்கா போன்ற வெப்பமண்டலப்பகுதிகளில் காணப்படுகிறது. இது பலவகையான உணவுகள் தயாரிக்கப் பயன்படுகிறது. இதன் மணமும், சுவையும் நுகர்வோரைக் கவரக்கூடியது. இதன் உற்பத்தி குறைவாக இருப்பதால், சந்தையில் இதன் விலை சற்றுக் கூடுதலாகவே இருக்கும்.  

சிறுகிழங்கில் 14.7- 20.8% மாவுச்சத்தும், 0.04-0.31% புரதச்சத்தும், 0.57-0.96% சர்க்கரையும் உள்ளது. வடிக்கும் திறனுள்ள செந்தோமிலி மண் இச்சாகுபடிக்கு ஏற்றது. இப்பயிருக்கு நீர் அதிகம் தேவைப்படுகிறது. ஈரப்பதமுள்ள சூழ்நிலை ஏற்றது.  

## நாற்றங்கால்

ஒரு ஏக்கரில் நடவு செய்ய 500-600 ச.மீ.நாற்றங்கால் தேவை. 125-150 கி.கி. மட்கிய தொழுஎரு இட்டு உழ வேண்டும். நிலத்தைச் சமப்படுத்தியபின் இதன் கிழங்குகள் 30x15 செ.மீ. என்ற இடைவெளியில் பார்களில் நடப்படுகின்றன. விதைக்க 170-200 கி.கி. கிழங்குகள் தேவை.  

## நடவு

நிலத்தை நன்றாக உழுதபின், கடைசி உழவிற்கு முன்பு 10 டன் மட்கிய தொழுஎரு இட்டு சமப்படுத்த வேண்டும். 15-20 செ.மீ. நீளமுள்ள முளைத்து வரும் தண்டுகள் நடவுவயலில், பார்களில் 30x15 செ.மீ.இடைவெளியில் நடப்படுகின்றன. மார்ச் – ஏப்ரல் மாதங்கள் நடவுக்கு ஏற்றவை. கோ-1, ஸ்ரீதாரா,நிதி போன்றவை சாகுபடிக்கேற்ற இரகங்களாகும். மண் பரிசோதனை செய்து உரமிடலாம். மண் ஆய்வு செய்யாத பட்சத்தில், அடியுரமாக 30:60:50 கி.கி. த:ம:சா/எக்டர் மண்ணில் இட வேண்டும்.மேலுரமாக, நட்ட 45 நாட்களில் 30:0:50 கி.கி. த:ம:சா /எக்டர் இட வேண்டும்.  

## மேற்கோள்